คือมีอะไรกับแฟนระหว่างเป็นประจำเดือนได้5วันไม่ได้ใส่ถุงยางแล้วแฟนเผลอหลั่งในเลยกินยาคุมฉุกเฉินทันทีตอน12:30ในเม็ดแรก แล้วมากินเม็ดที่2ตอน13:30 จะเป็นอะไรไหมค่ะถ้ากินก่อน? จะท้องหรือป่าวค่ะ?
สวัสดีค่ะ หากมีเพศสัมพันธ์ในวันที่ 5 ของการมีประจำเดือน ถือว่าอยู่ในระยะปลอดภัยโอกาสที่จะตั้งครรภ์นั้นน้อยมาก อาจไม่จำเป็นต้องทานยาคุมฉุกเฉินค่ะแต่หากได้ทานไปแล้ว โดยทานเม็ดแรกหลังจากมีเพศสัมพันธ์ทันที ในเวลา 12.30 น. และทานเม็ดที่ 2 เวลา 13.30 น. ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ ซึ่งการทานเม็ดที่ 2 หลังจากเม็ดแรกเพียง 1 ชั่วโมงนั้น สามารถทำได้ คล้ายกับการทาน 2 เม็ดพร้อมกัน ซึ่งประสิทธิภาพในการป้องกันการตั้งครรภ์จะเหมือนกัน เพียงแต่อาจเกิดผลข้างเคียงได้มากกว่า เช่น คลื่นไส้ อาเจียน ปวดหัว เวียนหัว เป็นต้น